b'\n_START_ARTICLE_\nAndrej Rov\xc5\xa1ek mlaj\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nAndrej Rov\xc5\xa1ek - mlaj\xc5\xa1i, sin podobarja A. Rov\xc5\xa1ka se je za  podobarstvo navdu\xc5\xa1il v doma\xc4\x8di hi\xc5\xa1i. Po za\xc4\x8detnem uku v doma\xc4\x8dem okolju je stopil v ljubljansko umetno-obrtno \xc5\xa1olo, nato delal v Gabrjah in 1894 odprl lastno delavnico v Kolodvorski ulici v Ljubljani. Ukvarjal se je s figuralno in ornamentalno plastiko ve\xc4\x8didel v lesu. Delal je po lastni zamisli, redkeje po na\xc4\x8drtih drugih. Za cerkve na Kranjskem je med drugim napravil glavne in stranske oltarje za kakih 35 cerkva, nadalje ve\xc4\x8d posameznih oltarnih kipov, \xc5\xa1tiri pri\xc5\xbenice, Bo\xc5\xbeji grob, dvoje cerkvenih vrat, \xc5\xa1est omar za krstne kamne in okvirje za kri\xc5\xbeev pot. V letih 1905\xe2\x80\x931906 je sodeloval pri obnovi ljubljanske stolnice. Po smrti je vdova odstopila delavnico Ivanu Pengovu.'